open-index/open-wikipedia-markdown huggingface dataset:
Open Tree of Life

**Open Tree of Life** on kasvien taksonomiaa käsittelevä tietokanta. Sivustolla on esitetty kasvien sukupuu, joka muodostaa monipuolisen tietokokoelman, jossa on yhdistetty useista eri fylogeneettisestä tietolähteestä saatuja tietoja. Sivuston ylläpidon yhteydessä kehitetään myös verkossa toimivia sovelluksia, jotka mahdollistavat tietojen saatavuuden maailman laajuisesti.

## Lähteet
Olonija

**Olonija** (Олония) on Karjalan tasavallan Aunuksessa ilmestyvä Aunuksen kansallisen piirin venäjänkielinen paikallislehti.

Aunuksen ensimmäinen sanomalehti oli VKP(b):n kihlakuntakomitean, paikallisneuvoston ja puna-armeijan seitsemännen armeijakunnan äänenkannattajana keväällä 1919 ilmestynyt *Olonetskaja zvezda* (”Aunuksen tähti”). Sen julkaisemisen keskeytti Aunuksen retkikunnan hyökkäys. Vuoden 1920 vaihteessa kaupungissa ilmestyivät *Krasnaja nedelja* (”Punainen viikko”) ja *Krasnaja Karelija* (”Punainen Karjala”) -nimiset lehdet.

NKP(b):n Aunuksen piirikomitean ja piirin toimeenpanevan komitean lehti perustettiin vuonna 1930 nimellä *Kolhoznik* (”Kolhoosilainen”). Se ilmestyi aluksi kaksisivuisena kerran tai kahdesti viikossa ja kertoi lähinnä maatalouden kollektivisoinnista, kolhooseista, metsätöistä, teollistamisesta ja kulttuurin kehityksestä. Vuonna 1932 lehdessä ryhdyttiin julkaisemaan myös suomenkielistä aineistoa, ja se sai rinnakkaisnimen *Kollektivisti*. Vuosina 1933–1935 Aunuksessa ilmestyi myös kone- ja traktoriaseman suomen- ja venäjänkielinen lehti *Bolshevistisen koltalouden puolesta*.

Lokakuussa 1937 lehdestä tuli venäjän- ja karjalankielinen nimellä *Kolhoznikka*. Se muuttui venäjänkieliseksi toukokuussa 1939 ja suomenkieliseksi vuoden 1941 alussa nimellä *Kollektivisti*. Lehti lakkasi jatkosodan takia syyskuussa 1941.

Lehti jatkoi ilmestymistään venäjänkielisenä elokuussa 1944. Se sai nimen *Olonetskaja pravda* (”Aunuksen totuus”) vuonna 1957. Kolmesti viikossa ilmestyneen nelisivuisen lehden painosmäärä nousi 1980-luvun lopulla 9&nbsp;700 kappaleeseen.

Vuonna 1991 lehti sai nimen *Olonija*. Se ilmestyy nykyään kerran viikossa 12–16-sivuisena ja 2&nbsp;000 kappaleen painoksena. Lehti kertoo Aunuksen piirin elämästä ja ihmisistä, taloudesta ja julkisista palveluista sekä tarjoaa tietoa Karjalan tasavallan tapahtumista. Julkaisijoina toimivat piirihallinto ja -neuvosto sekä Karjalan tasavallan uutistoimisto. 

## Lähteet

## Aiheesta muualla
* Lehden sivusto
Pekka Kukkonen

**Pekka Olavi Kukkonen** (1. elokuuta 1949 Helsinki – 27. joulukuuta 2023 Helsinki) oli suomalainen journalisti, joka työskenteli *[[Helsingin Sanomat|Helsingin Sanomain]]* palveluksessa 1970–2008.

Kukkonen tuli ylioppilaaksi vuonna 1969 ja kävi Sanoman toimittajakoulun. Hän jatkoi opintojaan Kansasin yliopistossa ja valmistui kandidaatiksi vuonna 1974. Hän työskenteli *Helsingin Sanomissa* toimittajana (1970–1971, 1973–1977) ja apulaisuutispäällikkönä (1977–1982), eteni sunnuntaitoimituksen esimieheksi (1982–1989) ja lehden toimituspäälliköksi (1989–2008). Hän huolehti myös lehden kieliasusta.

Kukkonen toimi 1970-luvulla myös *[[Newsweek]]*-lehden Suomen-kirjeenvaihtajana sekä suomen kielen lautakunnan jäsenenä vuodesta 1997 ja varapuheenjohtajana vuodesta 2003.

## Lähteet
Talonpoikien retki Tukholmaan

**Talonpoikien retki Tukholmaan** (*Bondetåget*) oli Ruotsin puolustusystävällisten piirien 5. helmikuuta 1914 toimeenpanema suuri lähetystö, johon osallistui 31&nbsp;300 henkilöä eri puolilta maata. Lähetystö esitti kuningas Kustaa V:lle kansan toivomuksen, että Ruotsin puolustuksesta pidettäisiin hyvää huolta, sekä vakuutti kansan olevan valmiina tarvittaviin uhrauksiin. Kuninkaan siihen antama myönteinen vastaus, josta hän ei ollut etukäteen neuvotellut virallisten neuvonantajiensa kanssa, aiheutti muun muassa Ruotsin silloisen vapaamielisen, Karl Staaffin johtaman ministeristön eroamisen.

Vastauksena talonpoikaismarssiin työväenliike järjesti Hjalmar Brantingin johdolla oman mielenosoituksensa hallituksen tueksi 8. helmikuuta. Siihen osallistui lähes 50&nbsp;000 ihmistä.

## Lähteet

## Aiheesta muualla
Ilkka Virtanen (toimittaja)

**Ilkka Johannes Virtanen** (s. 24. elokuuta 1961 Seinäjoki) on suomalainen journalisti ja päätoimittaja, koulutukseltaan yhteiskuntatieteiden maisteri ja yo-merkonomi.

Virtanen valmistui yhteiskuntatieteiden maisteriksi Tampereen yliopistosta vuonna 1990. Toimittajana hän on työskennellyt muun muassa *[[Pohjalainen|Pohjalaisessa]]*, *[[Kauppalehti|Kauppalehdessä]]*, ja uutistoimisto Reutersissa. Lisäksi hän on osallistunut YK:n UNIFIL- ja UNTSO-operaatioihin 1980- ja 1990-luvulla.  Hän työskenteli *[[Valitut Palat|Valittujen Palojen]]* päätoimittajana vuosina 2004-202? ja nyt ennenaikaisella eläkkeellä.

## Lähteet
Pjongjangin suurteatteri

**Pjongjangin suurteatteri** () on Pjongjangissa sijaitseva teatteri. Se avattiin vuonna 1960 ja kunnostettiin vuonna 2009. Siellä on 1&nbsp;200 istumapaikkaa.

Pjongjangin suurteatteri oli ensimmäinen jälleenrakennetussa Pjongjangissa valmistunut suuri korealaiseen tyyliin pohjautunut rakennushanke. Sitä aiemmin Korean sodan aselevon (1953–) aikana valmistuneet rakennukset Pjongjangissa olivat enimmäkseen Neuvostoliiton arkkitehtuurista vaikutteensa ammentaneita. Pjongjangin suurteatteria käytetään vallankumousoopperoiden esittämiseen. Rakennus sijaitsee Yonggwang- ja Sungri-katujen risteyksessä noin kilometrin verran Kim Il-sungin aukiosta etelään.

## Lähteet
State Herbarium of South Australia

**State Herbarium of South Australia** eli eFloraSa on verkossa toimiva sähköinen tietokanta, joka sisältää tietoja Etelä-Australiassa esiintyvistä kasvilajeista. Kyseiseltä sivustolta löytyy muun muassa levinneisyyskartta ja tietoja kasveista levät mukaan lukien sekä jotakin tietoa sienistä. Sivustoa pitää yllä Etelä-Australian hallituksen ympäristö-, vesi- ja luonnonvarajaostot.

## Lähteet
Maastohiihdon maailmancup 2023–2024

**Maastohiihdon maailmancup 2023–2024** oli historian 43. virallinen maailmancup-kausi. Kausi alkoi 24. marraskuuta 2023 Suomen Rukalla ja päättyi 17. maaliskuuta 2024 Ruotsin Falunissa.

## Kilpailukalenteri
:*Lähde: FIS*

### Miehet

### Naiset

## Maailmancupin pisteet

### Miehet
Lähde: FIS

#### Kokonaiskilpailu

#### Normaalimatkat

#### Sprintti

### Naiset
Lähde: FIS

#### Kokonaiskilpailu

#### Normaalimatkat

#### Sprintti

## Lähteet
Kuhertajagaselli

**Kuhertajagaselli** (*Gazella subgutturosa*) on gasellien sukuun kuuluva sorkkaeläinlaji.

Aikuinen kuhertajagasellikoiras painaa 20–40 kg, naaras on pienempi. Koiraalla on mustat ulospäin kääntyvät 20–35 cm pitkät sarvet. Turkin värissä on maantieteellisiä eroja, yleisväri on vaaleanruskea tai harmahtava. Häntä on lyhyt, musta tai tummanruskea.

Kuhertajagaselleja tavataan lähinnä Mongoliassa, Kiinassa ja Kazakstanissa. Niitä on myös Keski-Aasiassa, Iranissa, Afganistanissa ja Pakistanissa. Azerbaidžanissa Şirvanin kansallispuistossa elää kanta, josta on tehty siirtoistutuksia muualle maahan.  

## Lähteet
Wiesław Kukuła

**Wiesław Kukuła** (s. 16. maaliskuuta 1972 Częstochowa) on puolalainen kenraali.

Kukuła aloitti sotilasuransa upseerikokelaana vuonna 1992. Hän valmistui maisteriksi  elektroniikasta ja televiestinnästä Varsovan Teknillisestä sotilasyliopistosta vuonna 2003. Samana vuonna hän palveli Irakin sodassa. Vuonna 2012 Kukuła nimitettiin erikoisjoukkoryhmän johtoon ja vuonna 2016 alueellisten puolustusjoukkojen komentajaksi. Hän sai 29. marraskuuta 2016 ylennyksen prikaatikenraaliksi, syyskuussa 2018 kenraalimajuriksi ja 5. marraskuuta 2021 kenraaliluutnantiksi. Lokakuussa 2023 hänestä tuli Puolan asevoimien esikunnan päällikkö, ja 9. marraskuuta 2023 hänestä tehtiin kenraali.

Kukuła on naimisissa ja hänellä on kaksi poikaa.

## Lähteet
Vankilamellakka

**Vankilamellakka** tai **vankilakapina** on vankien aiheuttama hillitön kaaos vankilassa. Vankilamellakka on vankiryhmän yhteinen uhma- tai häiriötilanne vankilan hallintoa, vanginvartijoita tai muita vankiryhmiä vastaan. Vankilamellakoiden päämäärä on esimerkiksi ilmaista epäkohtia vankeinhoitolaitoksessa.

## Yhdysvalloissa
Pahin vankilamellakka Yhdysvalloissa oli vuonna 1980 New Mexicon osavaltion rangaistuslaitoksessa, jossa loukkaantui 200 ihmistä ja kuoli 33 ihmistä.

## Lähteet
Båtskärin tuulivoimapuisto

**Båtskärin tuulivoimapuisto** on Ahvenanmaalla Lemlandin Nyhamnin saaristossa sijaitseva tuulivoimapuisto, jossa toimii kuusi tuulivoimalaitosta. Niiden kokonaiskapasiteetti on 2,3 megawattia ja vuosituotanto on yli 40 gigawattituntia. Tuulivoimapuiston on rakentanut ja sen omistaa Leovind Ab, joka myös operoi sitä.

## Yleistä
Nyhamnin saariston eteläosat muodostuvat Stora Båtskäristä, Lilla Båtskäristä, Kummelpikenistä ja Ryssklubbenista, joilla sijaitsee tuulivoimaloita. Kaksi viimeisintä saarta ovat yksityisen henkilön omistuksessa eivätkä ne sijaitsee luonnonsuojelualueella. Stora Båtskärillä sijaitsee kolme tuulivoimalaitosta , jotka on kytketty toisiinsa maanpäällisellä sähkölinjalla. Kullakin pienemmällä saarella on yksi tuulivoimalaitos kullakin . Tuulipuiston pituus on 1,1 kilometriä, leveys 0,95 kilometriä, ja kaikki voimalaitokset sisällensä sulkevan alueen pinta-ala on 60 hehtaaria. Voimalat sijaitsevat noin 5 metrin korkeudella mpy.

Tuulivoimalaitokset ovat saksalaisen Enerconin valmistamaa E70/2300-mallia, jonka napakorkeus on 64 metriä, tuuliturbiinin halkaisija 71 metriä, ja jonka kapasiteetti on 2,3 megawattia.

Voimaloiden tuottama sähkö johdetaan alueen pohjoispuolella sijaitsevaan ja Maarianhaminan eteläosassa sijaitsevalle sähköasemalle merikaapeleita pitkin. Sieltä tuotettu sähkö johdetaan kantaverkkoon.

## Historiaa
Ålands Vindenergi AL (ÅVA) Båtskär-hankkeen () suunnittelun kesällä 2000, jolloin sitä kutsuttiin vielä Nyhamn-hankkeeksi (). Projekti tavoitteli vuonna 2002 kolme miljoonaa euroa EU-rahaa, mutta siitä luovuttiin tuulivoimaa kohdanneen vastustuksen vuoksi. Hanketta varten perustettiin yhtiö Leovind Ab, josta ÅVA omisti 20&nbsp;% osakkeista. Hanke käynnistyi syskyllä 2006 voimaloiden perustuksien valamisella ja valmistui kuuden voimalan pystytyksellä kesällä 2007. Tuulipuisto otettiin käyttöön elokuussa 2007 . Käynnistyessään tuulivoimapuisto tuotti 17&nbsp;% koko Ahvenanmaan sähköntarpeesta ja koko Maarianhaminan tarvitsemasta sähköstä .

Vuodesta 2011 on Lilla Båtskärillä voinut testauttaa pieniä tuulivoimalaitoksia EU-sertifikaatin toivossa. Pieniä voimaloita ovat ne, joiden teholuokka jää välille 1,5–10 kilowattia.

Saarten sähköenergialla suunniteltiin koekäyttää pumppuvoimalaitoksen ideaa Lilla Båtskäretin vuonna 1959 käytöstä poistetussa rautakaivoksessa. Energiaa vapautuisi, kun merivettä päästettäisiin kaivokseen 250 metrin syvyyteen vesiturbiinien kautta. Kun energiaa halutaan varastoida, pumpataan vesi kaivoksesta pois. Hanketta ajaa ruotsalainen yhtiö Pumped Hydro Storage. Kaivoksen varastokapasiteetti olisi 8 megawattituntia, joka mahdollistaisi 300 omakotitalon pitämisen sähkössä ja lämmössä vuorokauden ajan. Pumppuvoimala kykenee syöttämään sähköverkkoon 2 megawattia sähköenergiaa ja toimimaan vuosittain varastona 2 gigawattitunnille

## Katso myös
* Luettelo Suomen tuulivoimaloista

## Lähteet

## Aiheesta muualla
Juha E. Jääskeläinen

**Juha E. Jääskeläinen** on suomalainen neurokirurgi. Jääskeläinen valmistui lääkäriksi Kuopiossa vuonna 1977, jonka jälkeen hän suoritti neurokirurgian erikoistumisopinnot Helsingissä, missä hän työskenteli vuodet 1978–2004. Lääketieteen tohtoriksi Jääskeläinen valmistui vuonna 1986. Vuodesta 2004 vuoteen 2021 Jääskeläinen toimi Kuopion yliopistollisen sairaalan ja Itä-Suomen yliopiston neurokirurgian professorina. Hän on tehnyt neurokirurgisen tutkimuksen, kliinisen työn ja opetustyön lisäksi syöpätutkimusta. Jääskeläinen jäi eläkkeelle vuonna 2021, mutta hän jatkaa yhä tieteellistä työtään emeritusprofessorina. 

## Lähteet
Cardanon rengas

**Cardanon rengas** on ripustamistapa, Geronimo Cardanon keksimä tapa ripustaa esineitä siten, että ne säilyttävät pystyn asennon huolimatta ripustustuen liikkumisesta. Sitä käytetään etenkin laivoissa asetettaessa kompasseja, lamppuja, ilmapuntareita paikoilleen. Ripustettava esine asetetaan sen painopisteen yläpuolella olevan vaakasuoran akselin varaan. Akselia kannattaa rengas, joka taas kiertyy toisen edellistä vastaan kohtisuoran vaakasuoran akselin ympäri.

## Lähteet
Kahden ritarikunnan nauha

**Kahden ritarikunnan nauha** () oli portugalilainen kunnianosoitus, joka perustettiin vuonna 1789. Alkujaan sitä käyttivät Portugalin kuningasperheeseen kuuluvat prinssit, mutta vuodesta 1823 lähtien sitä myönnettiin myös ulkomaalaisille kruununperillisille. Ritarikunta lakkautettiin monarkian mukana vuonna 1910. Nykyään Portugalin presidentti käyttää virkansa puolesta ja asemansa symbolina kolmen ritarikunnan nauhaa, jota alkujaan käytti Portugalin hallitseva monarkki.

Ritarikunnan nauhasta oli kolme eri versiota (sulkeissa vuoden, jolloin käytössä):

*  I versio (1789–1825)
*  II versio (1825–1830)
*  III versio (1857–)

## Lähteet
Santa Claus (poliitikko)

**Santa Claus** (s. 1947, alkuperäiseltä nimeltään **Thomas Patrick O’Connor**) on alaskalainen poliitikko, munkki ja lasten oikeuksien puolustaja.

## Tausta ja yksityiselämä
Claus valmistui maisteriksi New Yorkin yliopistosta vuonna 1981. Hän jäi asuman New Yorkiin ja työskenteli paikallisissa poliisivoimissa apulaiskomissaarina. Lisäksi hän opiskeli videokuvausta ja toimi keikkaluontoisesti yökerhojen ovimiehenä. Sittemmin hän on asunut Coloradossa ja Nevadassa, joiden hiihtokeskuksissa hän esitti joulupukkia. Alaskaan muutettuaan hän työskenteli myös paikallisen kauppakamarin puheenjohtajana. Lisäksi hän on toiminut kappalaisena, näyttelijänä ja yliopistolehtorina.

Vuonna 2005 asuessaan Nevadassa O’Connor vaihtoi virallisesti nimensä Santa Clausiksi. Taustalla oli hänen mukaansa se, että joku huusi ohi ajaneesta autosta jo muhkean parran kasvattaneelle O’Connorille: ”Joulupukki, rakastan sinua!”, minkä O’Connor otti enteenä. North Polen kuntaan Claus muutti vuonna 2013.

Claus on aiemman, jo päättyneen suhteen kautta yhden pojan isäpuoli. Hän on myös sairastanut kahdesti syövän, muttei ole kertonut julkisesti tarkkaa diagnoosia. Hän hoidatti syöpiään lääkekannabiksella lääkärin neuvon mukaisesti. Claus on kertonut tekevänsä noin tuhat tuntia vapaaehtoistyötä vuodessa.

## Poliittinen ura
Claus valittiin ensimmäisen kerran North Polen kaupunginvaltuustoon vuoden 2015 vaaleissa. Hänen tärkein vaaliteemansa oli tuolloin lasten hyvinvointi. Aikaisemmin hän on kampanjoinut sen puolesta, että Alaskassa otettaisiin käyttöön niin sanottu Erinin laki, jonka nojalla julkisten koulujen opettajia lisäkoulutettaisiin tunnistamaan lapsiin kohdistuva hyväksikäyttö. Claus uusi valtuustopaikkansa vuonna 2019 saatuaan sata ääntä. Koska Claus on munkki, hän on antanut köyhyyslupauksen eikä ottanut kaupunginvaltuutettuna vastaan kuin 300 dollarin kuukausipalkkion. Vuonna 2022 hänet valittiin North Polen apulaispormestariksi.

Kun Yhdysvaltain edustajainhuone ainoa alaskalaisedustaja Don Young kuoli kesken kauden, Claus ilmottautui ehdokkaaksi täytevaaliin. Hänen vastaehdokkaanaan oli muiden muassa osavaltion entinen kuvernööri Sarah Palin. Oman ilmoituksensa mukaan Claus aikoi käyttää kampanjaan ainoastaan 400 dollaria omia rahojaan (joista sata dollaria ehdokkaiden rekisteröitymismaksuun), ei järjestäisi väentapaamisia vedoten ikäänsä ja koronapandemiaan eikä ottaisi vastaan lahjoituksia kampanjalleen. Hän sai vaalissa 7625 ääntä eikä tullut valituksi.

Vuoden 2022 välivaaleissa, jossa Alaskan paikka edustajainhuoneessa tuli jälleen avoimeksi, Claus asettui tukemaan demokraattien Mary Peltolaa.

### Poliittisia kantoja
Poliittisilta kannoiltaan Clausin katsotaan olevan lähellä Bernie Sandersia, ja hän myös tuki tämän presidentinvaalikampanjaa.

Claus on kertonut kannattavansa laajaa aborttioikeutta, Arctic National Wildlife Refuge -suojelualueen suojelemista, valtion takaamaa terveydenhuoltoa kaikille sekä lääkekannabista.

## Lähteet
DCA

**DCA** tarkoittaa seuraavia:

* AMX-13 DCA, ranskalainen ilmatorjuntapanssarivaunu
* DCA-sopimus, Yhdysvaltojen eri maiden kanssa tekemä kahdenvälinen puolustussopimus
* Dikloorietikkahappo, lyh. DCA
* Ronald Reaganin kansallinen lentoasema, lyh. DCA (IATA)
* Tanssikoulu DCA, Espoossa ja Helsingissä toimiva tanssikoulu.
King Hu

**King Hu** (viralliselta nimeltään **Hu Jinquan**, ; 29. huhtikuuta 1932 Peking – 14. tammikuuta 1997 Taipei, Taiwan) oli kiinalainen elokuvaohjaaja. Häntä pidetään yhtenä kiinalaisen elokuvakulttuurin historian tärkeimmistä ja vaikutusvaltaisemmista ohjaajista. Hän voitti vuonna 1975 Cannesin elokuvajuhlilla pääpalkinnon ensimmäisenä kiinalaisena ohjaamallaan elokuvalla *A Touch of Zen*.

Hu muutti 19-vuotiaana Hongkongiin suunnittelijana ennen kuin aloitti työskentelyn näyttelijänä Shaw Brothers -elokuvatuotantoyhtiöllä. Hän aloitti uransa elokuvaohjaajana elokuvalla *Sons of the Good Earth* vuonna 1965, ja saavutti suurta suosiota seuraavalla elokuvallaan *[[Kultapääsky ja juopunut katti]]*.

## Lähteet
Ydstebøhamn

**Ydstebøhamn** (myös muodossa **Ystabøhamn**) on taajama Kvitsøyn kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 386 vuonna 2023.

KvitsoyLighthouse Norway.jpg|Kvitsøyn majakka

## Lähteet

## Aiheesta muualla
Kvitsøyn majakka

**Kvitsøyn majakka** () on Kvitsøyn kunnassa Rogalandin läänissä Norjassa sijaitseva majakka. Se perustettiin vuonna 1700 ja automatisoitiin sekä jätettiin miehittämättömäksi 1969.

Kvitsøy komm.svg|Majakka on kuvattu Kvitsøyn kuntavaakunassa.

## Lähteet

## Aiheesta muualla
Kvitsøyn kirkko

**Kvitsøyn kirkko** () on Kvitsøyn kunnassa Rogalandin läänissä Norjassa sijaitseva puinen pitkäkirkko vuodelta 1620.
## Lähteet

## Aiheesta muualla
Elsa Lystad

**Elsa Lystad** (9. heinäkuuta 1930 Oslo – 26. joulukuuta 2023) oli norjalainen näyttelijä, joka näytteli niin teatterissa kuin televisiosarjoissa ja elokuvissakin. Hän teki läpimurtonsa 1960-luvulla, jolloin hän teki yhteistyötä muun muassa Rolv Wesenlundin kanssa.
## Lähteet

## Aiheesta muualla
Lystad

**Lystad** on seuraavien norjalaisten henkilöiden suku- tai välinimi:

* Christer Lystad (s. 1972), jääpalloilija
* Elsa Lystad (1930–2023), näyttelijä
* Fredrik Lystad Jacobsen (s. 1990), jääkiekkoilija
Erkki Pellinen

**Erkki Johannes Pellinen** (s. 7. elokuuta 1944 Vaasa) on suomalainen eläköitynyt yritysjohtaja, joka on saanut teollisuusneuvoksen arvonimen.

Pellisen vanhemmat olivat konttorinjohtaja Yrjö Salomo Pellinen ja Aune Siviä Mirjam Kivistö. Pellinen kävi kauppakoulun Jyväskylän kauppaoppilaitoksessa 1962–1963. Hän oli valmistuttuaan Pohjanmaan Kauppiaiden Oy:n, vuodesta 1965 Pohjanmaa Oy, myyntimies Jyväskylässä, Oy Adaco Ab:n edustaja, Oy Valkoinen Risti Ab:n edustaja, Vick Scandinavian edustaja, myyntipäällikkö ja myyntijohtaja sekä Amer-yhtymä Oy:n myyntipäällikkö.

Pellinen oli SOK:n Panda Suklaatehtaan, vuodesta 1988 Oy Panda Ab markkinointijohtaja Vaajakoskella 1985–1992 ja toimitusjohtaja 1993–2000. Hän työskenteli myös yrityksen hallituksessa ja oli sen osakas 1988–1995, kun SOK myi yrityksen Pelliselle, Seppo Pienimäelle ja Mauno Jormanaiselle. Pellisellä on myös ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2001.

## Lähteet
Serbian parlamenttivaalit 2023

**Serbian parlamenttivaalit 2023** järjestettiin 17. joulukuuta. Ne olivat ennenaikaiset, sillä presidentti Aleksandar Vučić hajotti parlamentin marraskuun alussa. Taustalla olivat suuret mielenosoitukset, jotka olivat käynnistyneet toukokuisen Belgradin kouluammuskelun jälkeen. Vučićin oma edistyspuolue oli voittanut edellisenä vuonna pidetyt parlamenttivaalit.

Vaalien voittajaksi nousi edistyspuolue, jonka johtama koalitio sai noin 47 prosenttia äänistä ja 128 paikkaa 250-paikkaiseen kansalliskokoukseen. Haastajana ollut Serbia väkivaltaa vastaan (SPN) -koalitio keräsi 23 prosenttia äänistä ja sai 65 paikkaa.

Kansainvälisten vaalitarkkailijoiden mukaan vaaleissa esiintyi vilppiä, ja tuhannet kansalaiset alkoivat osoittaa mieltään vaalitulosta vastaan. Heidän mukaansa Belgradiin kuljetettiin kymmeniätuhansia Bosnian serbejä, joille annettiin väärennetyt henkilöllisyystodistukset ja maksettiin äänestämään edistyspuoluetta. Vučić kiisti tämän. Joulukuun 30. päivänä järjestettiin uusintaäänestys kolmellakymmenellä äänestyspaikalla. Oppositio ilmoitti boikotoivansa uusintaäänestystä, sillä äänestyspaikkoja oli yhteensä noin kahdeksantuhatta. Opposition mukaan Vučić ja hänen hallintonsa varastivat vaalit Venäjän taustatuella. Vučić ja pääministeri Ana Brnabić puolestaan ovat väittäneet mielenosoitusten olevan länsimaista käsin ohjailtuja.

## Lähteet

## Aiheesta muualla
Lucas Beltrán

**Lucas Beltrán** (s. 21. maaliskuuta 2001 Córdoba) on argentiinalainen jalkapalloilija, pelipaikaltaan hyökkääjä. Hän on pituudeltaan 176-senttimetrinen. Hän on vuodesta 2023 alkaen edustanut Italian Serie A:ssa pelaavaa ACF Fiorentinaa mutta on kauden 2025–2026 lainassa Espanjan La Ligassa Valencian joukkueessa.

Beltrán edusti Argentiinan pääsarjassa River Platea ja lainasopimuksella Colónia. Kaudella 2023 hän teki mestaruuden voittaneelle River Platelle 25 liigaottelussa 12 maalia, millä hän oli koko liigan maalintekijätilastossa jaetulla kolmannella sijalla. Hän siirtyi elokuussa 2023 italialaisseura Fiorentinaan. Hän on vuoden 2025 loppuun mennessä pelannut Serie A:ssa 65 ottelua, joista 42 ottelua avauskokoonpanossa, ja tehnyt niissä 11 maalia, joista ensimmäiset kolme joulukuussa 2023 Salernitanaa, Hellas Veronaa ja Monzaa vastaan.

Beltrán on pelannut Argentiinan alle 23-vuotiaiden maajoukkueessa neljä ja olympiajoukkueessa viisi maaottelua.

## Lähteet
Viva Technology

**Viva Technology**, eli **VivaTech**, on vuonna 2016 perustettu vuosittainen teknologisille innovaatioille ja startup-yrityksille omistettu kokoontuminen. Se järjestetään vuosittain Paris Expo Porte de Versailles'ssa Pariisissa, Ranskassa ja sen järjestävät Les Échos- ja Publicis-ryhmät. Kolme päivää VivaTech on suunnattu yksinomaan startup-yrityksille, sijoittajille, johtajille, opiskelijoille ja tutkijoille. Neljäntenä päivänä tapahtuma avautuu suurelle yleisölle.

Vuoden 2023 painos saavutti ennätyksen houkuttelemalla yli 150 000 kävijää koko tapahtuman ajan, lähes 60 000 enemmän kuin edellinen painos. Tämä tarkoittaa, että Viva Techin kävijämäärä vuonna 2023 ylittää CES:n, joka vuosi Las Vegasissa järjestettävän uusien teknologioiden messujen. 

## Lähteet

## Aiheesta muualla
* Viralliset kotisivut
Masked Wolf

**Masked Wolf** (oik. **Harry Michael**; s. 12. helmikuuta 1991 Sydney, Australia) on australialainen rap-artisti. Hänet tunnetaan parhaiten alun perin vuonna 2019 omakustanteisesti julkaisemallaan singellä ”Astronaut in the Ocean”. Kappale nousi suureen suosioon, kun Michael julkaisi sen uudestaan levytysyhtiönsä Elektra Recordsin kautta. Kappale on ansainnut useita platinalevyjä ja se nousi listaykköseksi Tšekissä, Kreikassa, Intiassa, Unkarissa ja Slovakiassa. Lisäksi kappale nousi 6. sijalle Billboard Hot 100 -listalla Yhdysvalloissa, missä se saavutti kaksinkertaisen platinalevyn. Kappale ansaitsi myös neljä ARIA-palkintoehdokkuutta, ja se esiintyi Masked Wolfin vuonna 2021 julkaistulla debyyttimixtapella ”Astronomical”. Mixtape nousi myöhemmin Billboardin Top Heatseekers Albums -listalla toiselle sijalle.

Michael syntyi ja varttui Sydneyn esikaupunkialueella. Hän aloitti rap-musiikin harjoittamisen nuorena, kun hänen vanhempansa erosivat. Michaelilla alkoi ahdistuneisuus- ja masennuskohtaukset, ja hän muutti teini-ikäisenä kreikkalaisortodoksisten isovanhempiensa luokse.

## Diskografia

### Albumit

* *Astronomical* (2021)

### EP

* *Butterflies & Bandaids (Remixes)* (2023)

### Singlet

* *Astronaut In The Ocean* (2019)
* *Speed Racer* (2018)
* *Night Rider* (2020)
* *Say So* (2021)
* *Vibin* (2019)
* *Gravity Glidin* (2021)

## Lähteet

## Aiheesta muualla
Nasevat kurtut

**Nasevat kurtut** on suomalainen vuonna 2000 perustettu naisbändi, jonka keulahahmona on solisti Ulla Tapaninen. Muut jäsenet ovat torvensoittaja Tintti Simola, basisti Sara Puljula, klarinetinsoittaja Eeva Mäenluoma, haitarinsoittaja Merja Ikkelä ja freelancer Maija Linkola. Yhtyeen nimi on sananmuunnos (kusevat nartut). Sen esittämää musiikkia on tehnyt jäsenten lisäksi Jukka Linkola. Yhtyeen esittämiä kappaleita ovat esimerkiksi "Foxi", "Mustarastas" ja "Obsession". Yhtye on esiintynyt muun muassa Jyväskylän kesässä.

## Lähteet

## Aiheesta muualla
* Yhtyeen kotisivu
Reality (vuoden 2023 elokuva)

**Reality** on vuonna 2023 ensi-iltansa saanut yhdysvaltalainen rikosdraamaelokuva, jonka on ohjannut ja käsikirjoittanut Tina Satter. Elokuva perustuu tositapahtumiin ja kertoo tiedusteluasiantuntija Reality Winneristä, joka vuoti Venäjän osallisuutta vuoden 2016 presidentinvaaleihin koskevia hallituksen tietoja medialle. Winneriä elokuvassa esittää Sydney Sweeney sekä muita rooleja muun muassa Josh Hamilton ja Marchánt Davis.

*Reality* sai maailmanensi-iltansa Berliinin elokuvajuhlilla 18. helmikuuta 2023. Suomen-ensi-iltansa se sai 27. lokakuuta 2023. Elokuva sai positiivisen vastaanoton kriitikoilta, jotka kehuivat erityisesti Satterin ohjausta ja Sweeneyn roolisuoritusta.

## Näyttelijät

## Lähteet

## Aiheesta muualla
*
Kasvissirkku

**Kasvissirkku** (*Platyspiza crassirostris*) on tangaroihin kuuluva lintulaji. Lajia tavataan vain Galápagossaarilla. Se on yksi niin kutsutuista darwininsirkuista. 

## Koko ja ulkonäkö

Kasvissirkku kasvaa noin 16 cm pitkäksi. Sukupuolet eroavat hieman toisistaan ulkonäöltään. Täysikasvuisen kasvissirkkukoiraan pää, ja toisinaan myös selkä ja siivet muuttuvat mustiksi linnun ikääntyessä. Vatsa on kellertävä. Kasvissirkkunaaras ja nuori koiras ovat harmahtavan ruskeita. Vaaleassa rinnassa on tummia juovia. Linnun nokka on kookas ja tukeva.

## Levinneisyys ja elintavat
Kasvissirkkua tavataan useilla, mutta ei kaikilla, Galápagossaarilla. Lajin elinympäristöä ovat metsien ja maanviljelysmaiden ekotonit, eli siirtymävyöhykkeet. Se liikkuu usein pareitain, ja syö siemeniä, hedelmiä, kukkia, kukkien nuppuja ja lehtiä. Koiras rakentaa katetun pesän ja naaras munii kahdesta kolmeen munaa.

## Lähteet
Jokilaiva

**Jokilaiva** on vesikulkuneuvo, joka kulkee joilla ja sisävesillä. 

Jokilaivat kuljettavat matkustajia tai rahtia joen virtauksen suuntaisesti (myötä- ja vastavirtaan), kun taas lauttoja ja losseja käytetään joen ylittämiseen poikkisuuntaan.

Aina 1700–1800-luvuille asti joet ovat olleet useiden valtioiden tärkeimpiä tavarankuljetusreittejä.

Nykyisin jokilaivoja käytetään esimerkiksi turistien kuljettamiseen ja ravintolatoimintaan. Jokilaivojen koko ja ulkonäkö voivat vaihdella suuresti.

## Historia
Jo noin vuonna 20000 eaa. ihmiset aloittivat kalastamaan joissa ja järvissä lautoilla. Niistä kehittyivät ensimmäiset ”jokiveneet”. 1800-luvulla yleistyivät höyrylaivat ja nykymuotoiset jokilaivat.

Euroopassa sovittiin toisen maailmansodan jälkeen standardista, että sisävesiliikenteen väylät mitoitetaan 1&nbsp;350 tonnin aluksille sopiviksi. Luonnollisia jokia on täydennetty kanavilla, ja näin on luotu vesiväylät esimerkiksi Pohjanmereltä Välimerelle Rein- ja Rhône-jokia pitkin.

Myös Neuvostoliitossa suuria jokia (Dnepr, Väinäjoki, Don, Veiksel ja Volga) yhdisteltiin kanavilla reitiksi Itämereltä Kaspianmerelle ja Mustallemerelle.

Pohjois-Amerikassa tuhansien kilometrien mittaiset suuret joet ovat olleet merkittäviä kuljetus- ja kulkureittejä mantereen sisäosien ja rannikoiden välillä. Alkuperäiskansat käyttivät erilaisia kanootteja, eurooppalaiset aloittivat joilla liikkumisen ruuhilla ja purjealuksilla ja siirtyivät sitten proomuihin, tukkilauttoihin ja höyrylaivoihin, joiden valtakausi jatkui 1880-luvulle rautatieverkon kehittymiseeen asti.

Joilla kulkevat tykkiveneet ja maihinnousualukset ovat olleet tärkeässä roolissa Yhdysvaltojen sodissa Yhdysvaltain vapaussodasta (1775–1783) Vietnamin sotaan.

Australiassa jokiveneillä on pitkä perinne.

Nykyään jokilaivoilla järjestetään risteilyitä joilla ja järvillä. Jokiristeilyillä satamapysähdykset ja matkan varrella nähtävät maisemat ovat paljon suuremmassa roolissa kuin valtameriristeilyillä. Vastaavasti alukset ovat pienempiä ja niillä on vähemmän viihdepalveluita.

## Lähteet
Stefan Ahnhem

**Stefan Ahnhem** (s. 1966 Tukholma) on ruotsalainen rikoskirjailija, jonka ensimmäinen romaani *Pimeään jäänyt* ansaitsi Crimetime Specsavers Award 2015 -palkinnon. Ahnhem toimi ennen kirjailijan uraansa 20 vuotta televisiosarjojen käsikirjoittajana, ja saavutti suosiota *Wallander*- ja *Irene Huss* -televisiosarjojssa.

Ahnhem syntyi Tukholmassa, varttui Helsingborgissa ja asuu nykyään Kööpenhaminassa Tanskassa. Hänen kuusiosaisen Fabian Risk -teossarjansa julkaiseminen aloitettiin vuonna 2014, ja sarjaa on myyty yli kaksi miljoonaa kappaletta.

## Fabian Risk -teokset

* *Pimeään jäänyt* (2015)
* *Yhdeksäs hauta* (2016)
* *Miinus kahdeksantoista astetta* (2017)
* *Motiivi X* (2019)
* *X tapaa kuolla* (2020)
* *Viimeinen naula* (2022)

## Lähteet
Bola Tinubu

**Bola Tinubu** (s. 29. maaliskuuta 1952) on nigerialainen poliitikko, joka valittiin maansa presidentiksi vuonna 2023.

Tinubu on opiskellut Yhdysvalloissa, missä hän suoritti kauppa- ja oikeustieteiden kandidaatin tutkinnon Chicagon yliopistossa vuonna 1979.

Tinubu valittiin sosiaalidemokraattien edustajana senaattiin vuonna 1992. Sani Abachan vallankaappauksen jälkeen hän tuki demokraattien NADECO-koalitiota, joutui vankilaan ja maanpakoon ja palasi Nigeriaan Abachan kuoleman jälkeen vuonna 1998. Tinubusta tuli Lagosin osavaltion kuvernööri, ja hän oli muodostamassa uutta All Progressives Congress (APC) -puouetta, jonka ehdokkaasta Muhammadu Buharista tuli presidentti 2015. Buharin kahden kauden jälkeen Tinubusta tuli APC:n ehdokas, ja hän voitti vaalit maaliskuussa 2023.

Presidenttikautensa alkajaisiksi Tinubu lopetti valtion tuen polttoaineille ja avasi polttoaineiden maahantuonnin ja jakelun yksityisille yrityksille. Nigeria tuottaa raakaöljyä vientiin, mutta jalostetut öljytuotteet ovat tuontitavaraa. Polttoainetukea oli maksettu 1970-luvulta asti, ja se oli suuri menoerä valtion budjetissa.

Tinubu on Nigerian varakkaimpia poliitikkoja. Hänen on huhuttu rikastuneen ainakin osittain korruption ja huumekaupan kautta kuvernöörinä ollessaan, mutta häntä vastaan ei ole koskaan nostettu syytteitä.

## Yksityiselämä
Tinubu kuuluu joruboiden etniseen ryhmään ja on uskonnoltaan muslimi. Hän on naimisissa ja kuuden lapsen isä.

## Lähteet
Anyone But You

**Anyone But You** on vuonna 2023 ensi-iltansa saanut yhdysvaltalainen romanttinen komediaelokuva, jonka on ohjannut Will Gluck. Se perustuu William Shakespearen komedianäytelmään *[[Paljon melua tyhjästä]]*. Päärooleja esittävät Sydney Sweeney ja Glen Powell. Muita rooleja esittävät muun muassa Alexandra Shipp, GaTa, Hadley Robinson, Michelle Hurd, Dermot Mulroney, Darren Barnet, Bryan Brown ja Rachel Griffiths.

*Anyone But You* sai Yhdysvaltain-ensi-iltansa 22. joulukuuta 2023 sekä Suomen-ensi-iltansa 27. joulukuuta 2023. Elokuva sai ristiriitaisen vastaanoton ja se on tuottanut yli 19 miljoonaa dollaria.

## Näyttelijät

## Lähteet

## Aiheesta muualla
*
Nämä ajat

__NOTOC__
**Nämä ajat** on Pojat-yhtyeen yhdeksäs studioalbumi, joka julkaistiin 15. syyskuuta 2023 Hiljaiset Levyt ja Torpedo-tuotanto yhteistuotantona. Albumi sisältää 15 uutta kappaletta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Miika Söderholm – laulu, kitara, bassokitara, syntetisaattorit
* Mikko Holmström – kitara
* Raipe Laine – bassokitara
* Timo Tolppa – rummut

## Arvostelut
* Soundi: 
* Riffi: 

## Lähteet
* ''Nämä ajat'' discogs.com -sivustolla

### Viitteet
AeroPress

**AeroPress** on kahvin valmistukseen tarkoitettu yksinkertainen, muovista valmistettu laite, joka koostuu sylinteristä, sylinterin sisään työntyvästä männästä ja sylinterin pohjalla olevasta suodattimesta. Laite muistuttaa kookasta injektioruiskua ilman neulaa. 

Laitteen käyttäjä kaataa kahvijauhetta ja vettä sylinterin sisään ja asettaa männän sylinterin suulle. Kun kahvijauhe on lionnut hetken, käyttäjä painaa männän alas, jolloin neste työntyy kahvijauheen ja suodattimen läpi alla odottavaan mukiin. 

CNETin toimittajien mukaan menetelmällä on kaksi etua: nopeus ja tehokkuus. Tavallisessa kahvinkeittimessä kahvijauhe likoaa kuumassa vedessä useita minuutteja, minkä vuoksi kahvijauheesta ehtii liueta kitkeriä ja happamia ainesosia, jotka heikentävät juoman makua. Espressokeittimessä samoin kuin AeroPressissä nämä kemikaalit jäävät kahvijauheeseen, koska vesi ja kahvi ovat toistensa kanssa tekemisissä vain lyhyen hetken.  

CNETin toimittajien mukaan tavallista kahvinkeitintä korkeamman paineen ansiosta AeroPressillä saadaan kahvijauheesta irti enemmän makua tuottavia ainesosia, jolloin laitteella valmistettu juoma on joko maukkaampaa tai vaihtoehtoisesti sen valmistamiseen kuluu vähemmän kahvijauhetta kuin ennen. 

Paperisuodattimen ansiosta laitteessa voidaan käyttää hienojakoisempaa kahvijauhetta, jonka ansiosta veden lämpötila voi olla matalampi. 

Tietokirjailija Harold McGeen mukaan kahvin keitossa lämpötilalla on suuri vaikutus juoman happamuuteen. AeroPress-kahvin alhainen happamuus johtuu pääasiassa siitä, että keitinveden lämpötila on matala. Valmistuva juoma ei kuitenkaan ole espressoa, muun muassa siksi, että menetelmä suodattaa pois öljyt ja muut ainesosat,  jotka tuottavat espressolle ominaisen maun. 

Espressokeittimeen verrattuna laite on yksinkertaisempi ja halvempi. 

Laitetta täytettäessä vesi vuotaa suodattimen läpi, minkä vuoksi jotkut täyttävät laitteen ylösalaisin käännettynä, mutta tämä ei alunperin ollut suunnittelijan tarkoitus.  

AeroPressin kehitti insinööri ja professori Alan Adler. Adler oli aiemmin kehittänyt suositun frisbee-mallin, Aerobien.  AeroPress julkistettiin vuoden 2005 CoffeeFest-messuilla Seattlessa.

## Kuvia

Tiedosto:Aeropress brew method.jpg|AeroPress mukin päällä.
Tiedosto:Norwegian Championship in AeroPress 2014.jpg|Laite täytetään vedellä.
Tiedosto:Brewing Coffee with AeroPress.jpg|Käyttäjä painaa männän alas käsin.
Tiedosto:AeroPress2.jpg|Pohjalla on paperinen suodatin kierrettävässä pidikkeessä.
Tiedosto:Red AeroPress with Accessories.jpg|AeroPress varusteineen: mm. suppilo ja lusikka.


## Lähteet

## Aiheesta muualla

* Radek Nozicka & Ales Pospisil: *AeroPress Movie* (2018) 44 min. Dokumenttielokuva.
* Video laitteen käytöstä
Iivari Partanen

**Iivari Partanen** (30. joulukuuta 1873 Kuopio – 14. lokakuuta 1949 Nurmes) oli suomalainen päätoimittaja ja lehden julkaisija.

Iivari Partanen oli Suupohjan Kaiku-lehden päätoimittajana 1902–1908, Vakka-Suomi-lehden päätoimittajana 1908–1919 sekä Kodin Lehden päätoimittajana ja julkaisijana 1912–1925, Uusi Säveletär-lehden julkaisijana 1913–1918 ja Esperanto Finlando-lehden julkaisijana 1913. Hän oli sittemmin Maaseudun Sanomat-lehden Rauman osaston toimittajana 1920–1922 ja Rauman Lehden päätoimittajana 1924–1929. Vuodesta 1929 alkaen Partanen oli Nurmeksen Sanomat-lehden (vuodesta 1965 Ylä-Karjala) perustaja, päätoimittaja ja julkaisija.

Partanen omisti kirjapainon Kristiinankaupungissa 1902–1908 ja Uudessakaupungissa 1912–1919. Hän oli Vakka-Suomi Oy:n toimitusjohtajana 1908–1913 ja Oy Maaseudun Sanomain toimitusjohtajana 1920. Partanen toimi myös urkurina, torvi- ja jousiorkesterin johtajana ja yhteiskoulun laulunopettajana. Hänellä oli lisäksi kunnallisia luottamustehtäviä.

## Lähteet
Minna Sarantola-Weiss

**Minna Sarantola-Weiss** (s. 1963) on suomalainen tietokirjailija ja Helsingin kaupunginmuseon tutkimuspäällikkö. Hän teki väitöskirjan sohvaryhmän läpimurrosta, ja on kirjoittanut teoksia muun muuassa suomalaisesta huonekaluteollisuudesta ja Stockmann-tavaratalon historiasta. Lisäksi hän on käsitellyt 1970- ja 1980-lukujen arkea.

Sarantola-Weiss ansaitsi tiedonjulkistamisen valtionpalkinnon vuonna 2023 teoksellaan *Me halusimme kaiken. 1980-luvun historiaa.* 

## Lähteet
Hilton Kramer

**Hilton Kramer** (25. maaliskuuta 1928 Gloucester, Massachusetts, Yhdysvallat – 27. maaliskuuta 2012 Harpswell, Maine, Yhdysvallat) oli yhdysvaltalainen taidekriitikko. Hän perusti vuonna 1982 taidekritiikkiä käsittelevän *[[The New Criterion]]* -lehden.

Kramer toimi *[[The New York Times]]in* johtavana taidekriitikkona lähes vuosikymmenen ajan ennen *The New Criterionin* perustamista. Hän oli lehden ensimmäinen taidekriitikko ja kirjoitti *The New York Timesille* yli tuhat arvostelua.

## Lähteet
Charles Burnett

**Charles Burnett** (s. 13. huhtikuuta 1944 Vicksburg, Mississippi, Yhdysvallat) on yhdysvaltalainen elokuvaohjaaja, joka on saavuttanut suosiota realistisista afroamerikkalaisten elämää kuvaavista elokuvista. Monet kriitikot ovat arvostaneet useita hänen elokuviaan, mutta ne ovat silti saavuttaneet harvoin merkittävää kaupallista menestystä.

Burnett syntyi Mississipissä ja varttui Wattsin kaupunginosassa Los Angelesissa. Ensimmäinen elokuva, jonka hän kirjoitti, ohjasi, tuotti, kuvasi ja leikkasi itse, julkaistiin vuonna 1977. Burnett on tehnyt myös useita dokumenttielokuvia ja lyhytelokuvia.

## Lähteet
Kauno Laine

**Kauno Laine** (14. syyskuuta 1919 Viipuri – 12. tammikuuta 2000 Helsinki) oli suomalainen elokuvaaja.

Kauno Laine oli Oy Suomen Filmiteollisuuden palveluksessa kamera-assistenttina, B-kuvaajana ja kuvaajana vuosina 1948–1958, sitä ennen hän oli työskennellyt muun muassa poliisina. Laine oli 1948–1950 kamera-assistenttina kahdeksassa elokuvassa, B-kuvaajana 1950–1953 seitsemässä elokuvassa ja A-kuvaajana kuudessatoista elokuvassa 1951–1958. Laine kuvasi Osmo Harkimon kanssa vuonna 1956 ensimmäisen suomalaisen anamorfisen värielokuvan, Toivo Särkän ohjaaman Agascope-elokuvan Juha. Helsingin olympialaisten aikana 1952 Kauno Laine oli yksi virallisten kisaelokuvien kuvaajista.

Suomen Filmiteollisuuden elokuvatuotannon supistamisen seurauksena Kauno Laine oli 1958–1967 mainostoimisto Erva-Latvalan palveluksessa kuvaajana. Sen jälkeen hän oli vapaana elokuvataiteilijana. 

## Lähteet
Antti Prusi

**Antti Kaarle Johannes Prusi** (30. marraskuuta 1923 – 13. tammikuuta 1995) oli suomalainen päätoimittaja ja kotiseutuneuvos. Prusi oli *[[Tyrvään Sanomat]]* -lehden päätoimittajana 1950–1986. Prusi sai kotiseutuneuvoksen arvon 1987. Hän käytti myös nimimerkkejä Aapo ja Tuurake.

## Julkaisuja
* *Tyrvään, Kiikan ja Kiikoisten palovakuutusyhdistys 1872–1962*. Tyrvään, Kiikan ja Kiikoisten palovakuutusyhdistys, Vammala 1962
* *Sastamalan miästen veronkantoreissu*; näytelmä, kirj. 1960-luvulla
* *Anjalan vala 1788*; kuunnelma. 1970
* *Tyrvään, Kiikan ja Kiikoisten palovakuutusyhdistys 1872–1972*. Tyrvään, Kiikan ja Kiikoisten palovakuutusyhdistys, Vammala 1972
* *Vammala*; kuvat Pekka Agarth; teksti Antti Prusi; toimituskunta Matti Pulli ym.; käännökset ruotsi Kirsti Heinonen; englanti Iiris Varttinen; saksa Sirkka Jalonen; venäjä Pentti Lahtinen, Irina Saariala. Vammalan kaupunki, Vammala 1981
* *[[Akseli Gallen-Kallela]]n Tyrvään vuodet 1867–1884: 120-vuotisnäyttely Vammalassa 26.4.–12.5.1985*. Tyrvään seudun kotiseutuyhdistys, Vammala 1985
* *Tällä kerralla*; toimittaneet Lily Onjukka-Prusi ja Ilpo Tiitinen. Tyrvään Sanomat, Tyrvää 2000

## Lähteet

## Aiheesta muualla
* Antti Prusin julkaisuja ja valokuvia Finnassa
Hasse Walli (albumi)

**Hasse Walli** on suomalaismuusikko Hasse Wallin soolouran debyyttialbumi, joka ilmestyi vuonna 1981. Albumilla laulavat muun muassa Tuomari Nurmio ja Jim Pembroke. Kompass Records -levymerkki julkaisi sen LP-levynä ja C-kasettina. Albumia ei ole toistaiseksi julkaistu CD-levynä.

## Kappaleet
Kaikki kappaleet sovittanut Hasse Walli.

### A-puoli
# 
# 
# 
# 
# 

### B-puoli
# 
# 
# 
# 

## Kokoonpano
* Hasse Walli – kitarat, kellot, lyömäsoittimet, rummut (9), piano (8), laulu (1)
* Antero Jakoila – komppikitara (1-2, 6), 12-kielinen kitara (2, 7)
* Junior Simola – basso, laulu (1)
* Keijo Hirvonen – rummut (1-8)
* Tuomari Nurmio – laulu (1-2, 7)
* Jim Pembroke – laulu (4, 8)
* Mara Halme – laulu (6)
* Jone Takamäki – tenorisaksofoni (4)
* Antti Hytti – afrikkalainen sormipiano (3-4)

### Tuotanto
* Paul ”Pappa” Jyrälä – äänittäjä (äänitetty maalis-huhtikuussa 1981 Helsingissä, Finnvox-studiot)
* Riipinen – kansi (kiitos Antero Helasvuolle Mediacomista)
* Hasse Walli – tuottaja
* Antti Hytti – tuottaja

## Lähteet
Niko Jokela

**Niko Jokela** (s. 29. maaliskuuta 1974) on suomalainen ravivalmentaja ja -ohjastaja.

Ohjastajana Jokelalle vuosi 2023 oli tähän astisen uran menestyksekkäin, kun hänen ohjastamansa hevoset voittivat yli puoli miljoonaa euroa palkintorahoja ja voittoja tuli 133.

Vuoden 2023 lopussa Jokelalla oli 12 hevosta valmennuksessa. Jokela valmentaa hevosia Seinäjoen ravikeskuksen ratatallilla, jonka hän hankki itsensä ja puolisonsa Riikka Seppäsen omistukseen vuonna 2021. Jokelan ja Seppäsen lisäksi tallin toiminnassa on mukana myös muita henkilöitä, muun muassa heidän tyttärensä. Ohjastamisen ja valmentamisen lisäksi Jokela toimii kengittäjänä.

Jämsästä lähtöisin oleva Jokela ohjasti ensimmäisen kerran kilpaa vuonna 1991 ja voitti ensimmäisen kerran 1993. Tuhannennen voittonsa hän ohjasti Watson Capewishilla 13. toukokuuta 2013 ja 2000. voittonsa hän ohjasti Evartin pikkuveljellä Kenaariolla 25. tammikuuta 2024. Molemmat tasaluvut ovat tulleet täyteen Oulussa.

## Lähteet
Owen Sheers

**Owen Sheers** (s. 20. syyskuuta 1974 Suva, Fidži) on walesilainen runoilija ja novellisti. Hänen ensimmäinen runokokoelmansa *The Blue Book* valittiin Walesin vuoden kirjaksi. Sheers on saanut lisäksi muun muuassa Eric Gregory- ja Vogue Young Writer’s Award -palkinnot.

Sheers oli marraskuussa 2011 mukana tekemässä elokuvasovitusta esikoisromaanistaan *Vastarinta* (*Resistance*). Hän valmistui luovan kirjoittamisen maisteriksi East Anglian yliopistosta.

## Suomennettu tuotanto
*  *Vastarinta* (*Resistance*), suom. Jaakko Kankaanpää. Helsinki: Otava 2009 

## Lähteet
Borkenes

**Borkenes** on taajama Kvæfjordin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 1&nbsp;513 vuonna 2023.
## Kuvia

Borkenes skole.jpg|Borkenesin koulu
Kvæfjord rådhus.jpg|Kvæfjordin kunnantalo

## Lähteet

## Aiheesta muualla
Kvæfjordin kirkko

**Kvæfjordin kirkko** () on Kvæfjordin kunnassa Tromssan läänissä Norjassa sijaitseva puinen pitkäkirkko vuodelta 1867. Sen suunnitteli arkkitehti Jacob Wilhelm Nordan.
## Lähteet

## Aiheesta muualla
Kvæfjordin kakku

**Kvæfjordin kakku** () on norjalainen kakku, jonka täyte koostuu marengista, vaniljakastikkeesta ja mantelilastuista. Reseptin kehitti harstadilaisessa kahvilassa työskennellyt kvæfjordilainen Hulda Ottestad 1930-luvulla tanskalaisen "kuningaskakun" pohjalta.
NRK:n kuuntelijat valitsivat Kvæfjordin kakun vuonna 2002 Norjan kansalliskakuksi, ja se tunnetaan Norjassa lempinimellä *verdens beste* ("maailman paras").

Britakakku on Suomessakin suosittu marjoilla koristeltu versio Kvæfjordin kakusta.

## Lähteet

## Aiheesta muualla
Trygve Eriksson

**Axel Trygve Eriksson** (s. 22. toukokuuta 1947 Finström) on ahvenanmaalainen yrittäjä ja yritysjohtaja, joka on saanut teollisuusneuvoksen arvonimen.

Trygve Eriksson kävi Ahvenanmaan kansankorkeakoulun 1965. Hän on ollut kuorma-autoyrittäjä, Vägbyggnadsbolaget Axel & Trygve Erikssonin osakas 1975–1984, Eriksson Schakt Ab:n, vuodesta 1988 Eriksson Capital Ab, toimitusjohtaja vuodesta 1984 ja hallituksen puheenjohtaja, Oy Visko Ab:n hallituksen jäsen 1987–2007, puheenjohtaja vuodesta 1991 ja toimitusjohtaja 1994 sekä ViskoTeepak Holding Ab Ltd:n hallituksen puheenjohtaja vuodesta 2006. 

Eriksson on ollut myös Viking Line Abp:n osakas ja hallituksen jäsen ja Baltic Trading Ab:n sekä Oy United Shipping Ltd, myöhemmin Eckerö Shipping Ab Ltd, perustajia 1982. Hänellä on lisäksi ollut lukuisia liike-elämän ja muita asiantuntija- ja luottamustehtäviä. Teollisuusneuvoksen arvonimen Eriksson sai 2001. 

## Perhe
Trygve Erikssonin isä oli yrittäjä Axel Eriksson. Erikssonin perheeseen kuuluvat vaimo Birgitta ”Pia”, lapset Anncatrin, Ben ja Rebecka sekä useita lapsenlapsia.

## Lähteet
Matti Pulli (kaupunginjohtaja)

**Eino Matti Pulli** (11. kesäkuuta 1932 Kirvu - 19. joulukuuta 2020) oli suomalainen lainopin kandidaatti ja Vammalan pitkäaikainen kaupunginjohtaja.

Pulli valmistui ylioppilaaksi Hämeenlinnan yhteiskoulusta vuonna 1953, lainopin kandidaatiksi Helsingin yliopistosta vuonna 1959 ja sai varatuomarin arvon vuonna 1962.

Matti Pulli aloitti uransa Hämeenlinnan kaupunginviskaalina ja oli sen jälkeen eri tehtävissä Iisalmessa ja Rovaniemellä. Vammalan kaupunginjohtajaksi Pulli tuli 1968 ja hän hoiti tehtävää vuoteen 1995 saakka, jolloin hän jäi eläkkeelle. Puoluekannaltaan Pulli oli sosialidemokraatti.

Pullin aikana rakennettiin valtaosa Vammalan kunnallistekniikasta ja katuverkosta sekä rakennettiin kaupungin vuokra-asuntoja eri puolille kaupunkia. Vuonna 1969 valmistui uusi aluesairaala ja 1973 Sylvään koulu, joka aloitti toimintansa Suomen ensimmäisenä peruskoulurakennuksena. Uusi pääkirjasto valmistui 1988.

Matti Pullille myönnettiin Vammalan venäläisen ystävyyskaupungin Kašinin kunniakansalaisen arvonimi.

## Lähteet
Hannes Prusi

**Hannes Prusi** (21. joulukuuta 1893 – 31. tammikuuta 1950) oli suomalainen päätoimittaja ja talousneuvos. Hän oli *[[Tyrvään Sanomat]]* -lehden päätoimittajana 1925–1950.

## Julkaisuja
* *Tyrvään, Kiikan ja Kiikoisten kuntien paloapuyhdistyksen 60-vuotiskertomus 1872-1932*. Tyrvään, Kiikan ja Kiikoisten kuntien paloapuyhdistys, Vammala 1932
* *Gong-gong*: pienoisnäytelmä, kirj. 1940-luvulla
* *Tyrvään seudun museo*. Eripainos teoksesta *Satakuntalaista arkea ja pyhää*. 1947
* *Esihistoriallisista löydöistä Tyrväässä*. Tyrvään seudun museo- ja kotiseutuyhdistyksen julkaisuja 18. Vammala 1949

## Lähteet

## Aiheesta muualla
* Hannes Prusin julkaisuja ja valokuvia Finnassa
Per Myrberg

**Per Nils Myrberg** (11. heinäkuuta 1933 Tukholma – 28. joulukuuta 2023) oli ruotsalainen näyttelijä. Myrberg teki uransa pääosin Dramatenissa ja Tukholman kaupunginteatterissa, mutta näytteli myös televisiosarjoissa ja elokuvissa, kuten *[[Varustamo (televisiosarja)|Varustamo]]* ja *[[The Girl with the Dragon Tattoo]]*.

## Rooleja
* *[[Babels hus]]* (1981) – Lars Wastesson

## Lähteet

## Aiheesta muualla
Aikain muistot

**Aikain muistot: Lapin kuvauksia neljältä vuosisadalta** on Editan vuonna 2000 julkaisema kokoelma Lappi-aiheisia kirjoituksia eri vuosisadoilta. Sen on toimittanut Heikki Annanpalo.

## Sisällys
; Lähde
* Lappalaisten tavoista, Johan Ferdinand Körningh
* Laulu jäänlähdöstä Tornionväylässä vuonna 1677, Antti Mikkelinpoika Keksi
* Torniossa juhannuksena 1786, Matthew Consett
* Lyhyt selostus Kemin pitäjästä Oulun läänissä Kemin kihla- ja voutikunnassa vuonna 1788, Magnus Fredrik Clementeoff
* Palojärveltä Pelloon 1800-luvun alussa, Leopold von Buch
* Hevosen reessä Muoniosta Tornioon, Arthur de Capell Brooke
* Luonnontutkija Tornionlaaksossa kesällä 1821, Johan Wilhelm Zetterstedt
* Kasakkain Torniossa, Daniel von Hogguér
* Kemijokea pitkin Jäämerelle, Wilhelm Boethlingk
* Tornionlaaksossa talvella 1857, Bayard Taylor
* Kittilän kautta Inariin, P. W. Aurén
* Aikain muistoja, Juhan Abram Jääskö
* Kemin kirkolla kesällä 1873, Edward Rae
* Kreivi ja kreivinna D'Osmondin reissu Vesisaaresta Haaparannalle keliriiton aikana lokakuussa 1879, Pohjanvuori
* Tähtiherrat Sodankylässä, A. Petrelius
* Perämereltä Sallaan, I. K. Inha
* Venäläinen auringonpimennysretkikunta Käsivarressa, F. Kanitz
* Salakuljetusjupakka Muoniossa, Emil Nervander
* Inarista Kittilän kautta Rovaniemelle, Cutcliffe Hyne
* Santarmien käsissä, Hjalmar Westeson
* Punakaartissa, Huugo Kakko
* Tervolan taistelu, K. A. Wegelius
* Maailmansodan jälkiä Siilastuvalla, Ossian Elgström
* Läskikapina, Jarl Sundquist
* Matkakirje Ivalosta, Ester Hjelt-Cajanus
* Erämaan pappilassa, Gustav Manz
* Pielpajärven kirkolla, Curt Biging
* Postiveneellä Inarilla, C.-L Lagercrantz
* Postiautossa ja lumikiitäjässä Jäämerentiellä, Curt Strohmeyer
* Kuumaa kesää Inarissa, Hudson Strode
* Lapin talvisotaa, K. M. Wallenius
* Ruotsalaiset Petsamon tiellä, Eric Björklund
* Uskolliset lotat
* Tornion viinamäellä ja Käsivarressa, Wolf H. Halsti
* Evakosta takaisin Taka-Lappiin, Ilmari Hustich
* Tornionlaaksossa sodan jälkeen, Hans Lidman
* Vestin Jouni, Jovnna-Ánde Vest
* Uskovaisten retkillä, Mary Bikki Mickelsen
* Lapin hammaslääkäri ja lääkäri, Walter Bacon
* Punainen Kemi, Walter Grosspietsch
* Rajavartioston pidättämänä, R. P. Lister
* Koltta-Kaisa, Robert Crottet
* Vanha tie, Hans Lidman
* Majat ja juottolat, Jörn Donner

## Lähteet